योगी ने कहा,‘एसपी गरीबों की शत्रु है. उसके शासनकाल में किसी गरीब को एक भी घर नहीं मिला जबकि हमारी बीजेपी सरकार ने मात्र दस महीने में 11 लाख 22 हजार आवास, 35 लाख राशन कार्ड और 25 लाख मुफ्त बिजली कनेक्शन मुहैया कराये.’ उन्होंने कहा,‘हमने गोरखपुर के लिए कई परियोजनाओं की घोषणा की है. अगर आप (मतदाता) चाहते हैं कि ये परियोजनाएं जमीनी स्तर पर भलीभांति कार्यान्वित हों तो सही उम्मीदवार का चयन करें. आपने विपिन सिंह के रूप में सही विधायक का चयन किया. अब उपेंद्र शुक्ल के रूप में संसद के लिए सही प्रतिनिधि का चुनाव करें.'